sagorsarker/bangla-wikipedia huggingface dataset:
মোবাইলের জন্য ফায়ারফক্স

মোবাইলের জন্য ফায়ারফক্স, ফায়ারফক্স ফর মোবাইল (সাংকেতিক নাম ফেনেক) অথবা (মজিলা) ফায়ারফক্স ফর অ্যান্ড্রয়েড, মজিলা ফায়ারফক্স ব্রাউজারের এমন একটি বিল্ড যা স্মার্টফোন এবং ট্যাবলেটের মত ডিভাইসে কাজ করে।
মোবাইলের জন্য ফায়ারফক্সও একই গেকো লেআউট ইঞ্জিন ব্যবহার করে যা মোজিলা ফায়ারফক্স ব্যবহার করে। যেমন, সংস্করণ ১.০ একই ইঞ্জিন ব্যবহার করতো যা ফায়ারফক্স ৩.৬ ব্যবহার করে এবং এই ৪.০ রিলিজগুলোতে ফায়ারফক্স ৪.০ এর কোর কোড ব্যবহার করা হয়েছে। এর বৈশিষ্ট্যের মধ্যে রয়েছে এইচটিএমএল ৫ সমর্থন, ফায়ারিফক্সি সিংক, অ্যাড-অন সমর্থন এবং ট্যাব ব্রাউজিং।
মোবাইলের জন্য ফায়ারফক্স এর সাংকেতিক নাম হচ্ছে ফেনেক। নামটা এসেছে ফেনেক শেয়াল, যা মরুভূমির একধরনের ছোট শেয়ালের জাত (যেমনটা ফেনেক ব্রাউজার ফায়ারক্স ব্রাউজারের ছোট সংস্করণ)। Firefox for Maemo Beta 5, ২০০৫ ২০০৯ এ প্রকাশ হয়েছিল, যা ফায়ারফক্স ব্রান্ডিং, ফায়ারফক্সের নাম এবং লোগো নিয়ে প্রথম প্রকাশ হয়েছিল।
শুরু থেকেই প্লাগইন সমর্থন নিস্ক্রিয় ছিল, অ্যাডবি ফ্লাশ এর মত জনপ্রিয় ওয়েব কন্টেন্টের সাথে সামঞ্জস্যতা সরিয়ে নেওয়া হলে, ২০১১ এর সেপ্টেম্বরে, pre-Honeycomb এর অ্যান্ড্রয়েড সংস্করণের প্রি-রিলিজ বিল্ডে ফ্লাশ সাপোর্ট ইপ্লিমেন্ট করা হয়। অ্যান্ড্রয়েড ২.x এবং ৪.x এর জন্য ফ্লাশ সমর্থন প্রায় সকল স্মার্টফোনের জন্য স্বক্রিয় করা হয় ১৪.০ সংস্করণে, যেখানে অ্যান্ড্রয়েড ৩.x এর জন্য সমর্থন আসে পরিবর্তী প্রকাশে।
ব্রাউজারের সংস্করণের নাম্বার ডেস্কটপ প্রকাশের সাথে সামঞ্জস্যপূর্ণ করতে এক লাফেই সংস্করণ ২.০ থেকে সংস্করণ ৪.০ করা হয় কারণ উভয় ব্রাউজারে একই রেন্ডারিং ইঞ্জিন ব্যবহৃত হয়।
মুক্তির তারিখসমূহ:
সদগোপ

সদগোপ হল ভারতের মূল জমিদার/চাষা জাতির পূর্বভারতীয় শাখা যারা মূলতঃ বঙ্গ,উৎকলে এরং কিছু সংখ্যক বিহারে বসবাসকারী সনাতন ধর্মালম্বী(হিন্দু) সম্প্রদায়। ইহারা মূলত কৃষিকার্য্য করে। সদগোপদের মধ্যে অনেক বৃহৎ জমির মালিকও ছিলেন।
সংস্কৃত শব্দ "সদ্" অর্থাৎ পাবন ও ভালো এবং "গোপ" অর্থাৎ গৌ-পালক ও গোয়ালা থেকে "সদ্গোপ" নামটি এসেছে।
মূলতঃ এরা বৈষ্ণব সম্প্রদায় অনুগামী হয় তথা কূল ও আরাধ্যা দেবতা শ্রীকৃষ্ণ এবং কূলদেবি বা কূল অধিষ্ঠাত্রী/রক্ষাকর্ত্রী দেবী যোগমায়া ও বিন্ধ্যাবাসিনী। এদের মূল পর্ব দোলযাত্রা ও জন্মাষ্টমী । গয়া ও মথুরা-বৃন্দাবন-নন্দগ্রাম এবং শ্রীক্ষেত্র-পূরী তহাদের মুল তীর্থ।
এরা বঙ্গে তিনটি বর্গে বিভক্ত। যথা - কুলীন,মৌলিক,ও গ্রামীণ পরে এরা আবার পূর্বী ও পশ্চিমী কুলীনে বিভক্ত হয়। পশ্চিমী কুলীনেরা পশ্চিমবঙ্গে বসবাসরত এবং ঘোষ ও সর্হসা বর্গতে বিভক্ত। পূর্বী কুলিনেরা পশ্চিমবঙ্গের মেদিনীপুরের বাসিন্দা, এবং কিছু বিহারের অধিবাসী। সদগোপরা বাংলা ভাষায় কথা বলেন কিন্তু বিহারের অধিবাসীরা কথা বলেন হিন্দীতেও এবং উৎকল অধিবাসী গোপ/গৌড় রা মূলতঃ ওড়িয়া বলে ।। উৎকলেও গোপরা তিন বর্গে বিভক্ত। যথা:-মথুরাপূরিয়া, গোপপূরিয়া এবং মগধী/মগধপূরিয়া । এই বিভক্ত তাদের প্রাচীন মূল বাসস্থান থেকে করা হয়েছে । যেমন উত্তরপ্রদেশের মথুরা মূল অধিবাসী গোপদের মথুরাপুরিয়া ও বিহারের মূল অধিবাসী গোপদের মগধী বলা হয়। 
সদগোপদের মধ্যে অতীতে কিছু রাজা ছিলেন যারা গোপভূমি, নারায়ণগড়, বলরামপুর একসময় শাসন করেছিলেন।
সদগোপদের বহুল ব্যবহৃত/প্রচলিত উপনাম ঘোষ। তবে এ ছাড়াও সদগোপরা বহু বিভিন্ন উপনাম/উপাধি তে বিভক্ত যেমন প্রতিহার,রায়, চরণ, দণ্ডপাট, মণ্ডল,পাল, পাত্র, ঘুগু, সাইনি, সুর, নিয়োগী, কুমার, কুইলা, কারক,পাত্র সিংহ, চৌধুরী, মহাপাত্র,ঘোষ, ইত্যাদি এবং উৎকল অধিবাসী গোপ/গৌড় দের বহুল ব্যবহৃত/প্রচলিত উপনাম মহাপাত্র, রাউত,
বৈরা/বেহরা,মহাকুণ্ড ইত্যাদি হয়।
বুরানদাখত

বুরান (পাহলভি: ; ৫৯০ – ৬২৮ বা ৬৩১) ছিলেন সাসানীয় সম্রাট দ্বিতীয় খসরুর কন্যা। তিনি ছিলেন সাসানীয় সাম্রাজ্যের সিংহাসনে আরোহণকারিণী দুইজন নারীর মধ্যে প্রথম। অপরজন হলেন তার ভগ্নি ও উত্তরসূরি আজারমিদখত)। বিভিন্ন ঐতিহাসিকের বর্ণনামতে তার রাজত্ব ৬২৯ থেকে ৬৩০ পর্যন্ত এক বছর চার মাস অথবা দুই বছরব্যাপী স্থায়ী ছিল। সাসানীয় শাহ্‌রা তৃতীয় শতাব্দী থেকে ৬৫১ খ্রিষ্টাব্দ পযর্ন্ত পারস্য শাসন করেছিলেন। বুরান ২৯তম শাহ্‌ ছিলেন। তার পূর্বসুরী ছিলেন তৃতীয় আর্মশীর এবং তার উত্তরসূরি পঞ্চম হর্মাজদ। 
তৎকালীন মুদ্রায় তার নাম বরান বা বুরান হিসেবে পাওয়া যায়। পারস্যের কবি ফেরদৌসি তার মহাকাব্য শাহানামায় তাকে “পরান্দখত” হিসেবে উল্লেখ করেছেন। তিনি তার পিতা দিবতীয় খসরুর স্মৃতি ও সম্মান পুনুরুজ্জীবিত করতে চেয়েছিলেন, যিনি তার রাজত্বকালে সাসানীয় সাম্রাজ্যকে সবচেয়ে বৃহদাকার উপনিবেশ উপহার দিয়েছিলেন।
শারজাহ আমিরাত

শারজাহ আমিরাত ( "") সংযুক্ত আরব আমিরাতের একটি আমিরাত। এটি সংযুক্ত আরব আমিরাতের ৭টি প্রদেশের একটি আমিরাত। এর আয়তন প্রায় এবং জনসংখ্যা প্রায় ১,৪০০,০০০(২০১৫)। শারজাহ আমিরাতের রাজধানী শহর হলো "শারজাহ," এবং এই রাজধানীর নামে এটার নামকরণ হয়।
এই আমিরাতে পরম রাজতন্ত্র পদ্ধতির শাসন ব্যবস্থায় প্রচলিত। "১৯৭২" সাল হতে আমিরাতটি "সুলতান" "বিন মোহাম্মেদ আল-কাসিমির" শাসনাধীনে রয়েছে।
আমিরাতের আওতাভুক্ত এলাকায় মানব বসতি ১২০,০০০ বছরেরও বেশি সময় ধরে বিদ্যমান, যেখানে প্রাথমিক কুঠার এবং পাথরের সরঞ্জামের পাশাপাশি তামা ও লৌহ যুগের যন্ত্রপাতির উল্লেখযোগ্য আবিস্কার রয়েছে, আল ধাইদ, আল থুকেইবা, মাইলেহা, টেল আবরাক, মুওয়াইলাহ, আল মাদামে এবং জেবেল ফায়া এর মধ্যে। ম্লেহা এলাকায় প্রত্নতাত্ত্বিক আবিষ্কারগুলি আফ্রিকা থেকে বিস্তৃত বিশ্বে মানবতার বিস্তারের সাথে সামঞ্জস্যপূর্ণ মানব বাসস্থান নির্দেশ করে, তথ্য খোঁজা ও দেখানো হয়েছিল ম্লেহা আর্চেওলজিকাল সেন্টার - এ।
ঐতিহাসিকভাবে আমিরাত ছিল এই অঞ্চলের অন্যতম ধনী শহর।
১৭২৭ সালের দিকে, আল কাসিমি গোষ্ঠী শারজাহ নিয়ন্ত্রণ করে এবং রাষ্ট্রকে স্বাধীন ঘোষণা করে।
স্বামী প্রভবানন্দ

স্বামী প্রভবানন্দ (২৬ ডিসেম্বর, ১৮৯৩ – ৪ জুলাই, ১৯৭৬) ছিলেন একজন ভারতীয় দার্শনিক, রামকৃষ্ণ সংঘের সন্ন্যাসী এবং ধর্মগুরু।
স্বামী প্রভবানন্দ ব্রিটিশ ভারতের বেঙ্গল প্রেসিডেন্সির বাঁকুড়া জেলার সুর্মানগর গ্রামে জন্মগ্রহণ করেন। ১৯১৪ সালে স্নাতক হওয়ার পর তিনি রামকৃষ্ণ সংঘে যোগ দেন। তার দীক্ষাগুরু ছিলেন স্বামী ব্রহ্মানন্দ।
১৯২৩ সালে তাকে মার্কিন যুক্তরাষ্ট্রে পাঠানো হয়। প্রথমে তিনি বেদান্ত সোসাইটি অফ সান ফ্রান্সিসকোর একজন অ্যাসিস্ট্যান্ট মিনিস্টার ছিলে। দু-বছর পরে তিনি বেদান্ত সোসাইটি অফ পোর্টল্যান্ড স্থাপন করেন। ১৯২৯ সালের ডিসেম্বর মাসে তিনি লস এঞ্জেলসে আসেন এবং ১৯৩০ সালে স্থাপন করেন বেদান্ত সোসাইটি, দক্ষিণ ক্যালিফোর্নিয়া।
তার পরিচালনায় বেদান্ত সোসাইটি অফ সাউদার্ন ক্যালিফোর্নিয়া পাশ্চাত্যের বৃহত্তম বেদান্ত সোসাইটিতে পরিণত হয়। হলিউড ও ট্র্যাবুকো ক্যানিয়নে এই সোসাইটির দুটি মঠ এবং হলিউড ও সান্টা বারবারায় দুটি কনভেন্ট ছিল।
প্রভবানন্দ ছিলেন একজন বিশিষ্ট গবেষক। তিনি বেদান্ত ও ভারতীয় ধর্মগ্রন্থগুলির উপর অনেকগুলি বই ও টীকা লিখেছিলেন। একাধিক গ্রন্থ রচনার কাজে তাকে সহায়তা করেন ক্রিস্টোফার ইশারউড ও ফ্রেডেরিক ম্যানচেস্টার। দর্শন সম্পর্কে তার জ্ঞান অলডাস হাক্সলে ও গেরাল্ড হার্ড প্রমুখ শিষ্যকে আকৃষ্ট করেছিল।
১৯৭৬ সালের ৪ জুলাই মার্কিন যুক্তরাষ্ট্রের ২০০তম স্বাধীনতা দিবস তথা স্বামী বিবেকানন্দের ৭৪তম মহাসমাধি দিবসে প্রভবানন্দ প্রয়াত হন।
ক্রিস্টোফার ইশারউড "মাই গুরু অ্যান্ড হিজ ডিসাইপল" নামে একটি বই লিখেছিলেন। তার তিন দশকেরও বেশি (১৯৩৯-৭৬) সময়কাল প্রভবানন্দের শিষ্যত্বের বিবরণ তিনি এই বইতে লিপিবদ্ধ করেন। (কপলের ঐতিহাসিক রচনাটিও দেখুন)।
শিক্ষাবিষয়ক পত্রিকা "ফিলোজফি"-তে প্রভবানন্দের "স্পিরিচুয়াল হেরিটেজ অফ ইন্ডিয়া" বইটির সমালোচনা প্রকাশিত হয়। এই সমালোচনায় লেখা হয়েছিল, “স্বামী প্রভবানন্দ ভারতের আধ্যাত্মিক ঐতিহ্য সম্পর্কে একটি মনোহর ও প্রামাণ্য বই লিখেছেন। বৈদিক প্রথার সঙ্গে এই ঐতিহ্যের সামঞ্জস্য এবং বেদান্তে এর সিদ্ধান্তের বর্ণনা তিনি দিয়েছেন এই বইতে।” (পৃ. ৩৭৬) সমালোচক লিখেছেন, “বইটিতে আগাগোড়া সারল্য ও দৃঢ়নিশ্চয়তার পরিবেশ লক্ষিত হয়েছে... বিজ্ঞান, জড়বাদ, প্রকৃতিবাদ বা অন্যান্য এই ধরনের আধ্যাত্মিক ‘পরিপূর্ণতার’ বিরুদ্ধে আঘাতের অনুপস্থিতির জন্য বইটি আমার বিশেষ ভাল লেগেছে। (পৃ. ৩৭৬-৭৭)
প্রভবানন্দ ও ক্রিস্টোফার ইশারউডের ভগবদ্গীতা অনুবাদটির সমালোচনা ১৯৪৫ সালে "টাইম ম্যাগাজিন"-এ প্রকাশিত হয়। এই পত্রিকায় অনুবাদটিকে “একটি বিশিষ্ট সাহিত্যকর্ম” হিসেবে ব্যাখ্যা করা হয়। বলা হয়, “এটি অন্যান্য ইংরেজি অনুবাদগুলির চেয়ে (আগের বছর গীতার তিনটি ইংরেজি অনুবাদ প্রকাশিত হয়েছিল) সরলতর এবং অধিকতর স্বচ্ছন্দ অনুবাদ... এটি যুক্তরাষ্ট্রের পাঠকদের শুধুমাত্র গীতাই নয়, বরং আমেরিকান বিদ্বজ্জন সমাজে এর প্রভাবটিও গীতার অন্যতম শ্রেষ্ঠ যুক্তরাষ্ট্রীয় অনুরাগী র্যা লফ ওয়াল্ডো এমারসনের মাধ্যমে অনুধাবন করাতে সাহায্য করবে। (পৃ. ৯৮, ১০০)।
রোমের পন্টিফিক্যাল গ্রেগরিয়ান বিশ্ববিদ্যালয় থেকে ১৯৭৯ সালে প্রকাশিত সিরিয়াক মুপ্পাথিলেরে একটি বইয়ের বিষয় ছিল প্রভবানন্দের রচনা। এই বইটিতে ধ্যান বিষয়ে প্রভবানন্দের (এবং হিন্দুধর্মের) ধারণা কীভাবে খ্রিস্টীয় ধ্যানপদ্ধতিকে আলোকিত করেছে তা বিশ্লেষণ করে দেখা হয়। প্রভবানন্দের চিন্তাভাবনার সমীক্ষা করে মুপ্পাথিল তাঁর ধ্যান-ধারণার “দোষ ও গুণ” বিচার করেন। “হিন্দু ধ্যানে একটি খ্রিস্টীয় মিশ্রণের নীতিগুলি” সমীক্ষা করে তিনি সিদ্ধান্তে আসেন এই ধ্যান “হিন্দু-খ্রিস্টীয় সংলাপের একটি মিলনকেন্দ্র।” (পৃ. ৫)
রবি রত্নায়েকে

যোসেফ রবীন্দ্রন রবি রত্নায়েকে (; জন্ম: ২ মে, ১৯৬০) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৮২ থেকে ১৯৯০ সালের মধ্যে শ্রীলঙ্কা ক্রিকেট দলে প্রতিনিধিত্ব করেন। দলে তিনি মূলতঃ ডানহাতি মিডিয়াম পেসার ছিলেন। এছাড়াও বামহাতে ব্যাটিংয়ে পারদর্শীতা দেখান রবি রত্নায়েকে।
ক্রিকেইনফো’র লেখক যোহন জয়াসেকেরা তাকে পেসে সজীবতা আনয়ণকারী ও বলকে যথোপযুক্ত পরিবেশে ঘূর্ণায়মানের উপযোগী হিসেবে মূল্যায়ণসহ প্রতিযোগিতাপূর্ণ ব্যাটসম্যানরূপে মন্তব্য করেন। তৎকালীন অধিনায়ক অর্জুনা রানাতুঙ্গা’র সহকারী হিসেবে কাজ করেন তিনি।
ক্যান্ডির ট্রিনিটি কলেজে পড়াশোনা করেন রবি। ১৯৮০-৮১ মৌসুমে তামিলনাড়ুর অনূর্ধ্ব-২৫ দলের বিপক্ষে প্রথম-শ্রেণীর ক্রিকেটে খেলার জন্য শ্রীলঙ্কা অনূর্ধ্ব-২৫ দলের সদস্য হিসেবে আত্মপ্রকাশ করেন। অশান্ত ডিমেলের সাথে বোলিং উদ্বোধনে নেমে তিন উইকেট দখল করেন তিনি। এরপর শ্রীলঙ্কার দল নির্বাচকমণ্ডলীর নজর কাড়েন ও ১৯৮১ সালে ইংল্যান্ড সফরের জন্য মনোনীত হন। এ সফরের ১৫ খেলার ছয়টিতে অংশ নেন ও ৯ উইকেট পান। তন্মধ্যে সাসেক্সের বিপক্ষে ৫ উইকেট তুলে নেন।
ফেব্রুয়ারি, ১৯৮২ সালে শ্রীলঙ্কা তাদের ক্রিকেট ইতিহাসের প্রথম টেস্টে অংশ নেয়। ইংল্যান্ডের বিপক্ষে অনুষ্ঠিত অভিষেক টেস্টে শ্রীলঙ্কার প্রথম একাদশে ঠাঁই হয়নি তার। সিরিজ শেষে এ প্রসঙ্গে উইজডেন মন্তব্য করে যে, তাদের অধিনায়ক অসামঞ্জস্যপূর্ণ বোলিং আক্রমণ নিয়ে মাঠে নামেন। দলে কেবলমাত্র অশান্ত ডিমেলই মিডিয়াম পেসার ছিলেন। তবে, শ্রীলঙ্কা বোর্ড সভাপতি একাদশের পক্ষে অংশ নিয়ে ১২০ রানের বিনিময়ে ৫ উইকেট লাভ করেন তিনি।
পরের মাসে শ্রীলঙ্কা দল পাকিস্তান সফর করে। সেখানে তিনি প্রথম ও তৃতীয় টেস্ট এবং ওডিআই সিরিজের সবকটিতেই অংশ নেন। উইজডেনের মতে, রত্নায়েকে সফরে আশানুরূপ উন্নতি ঘটিয়েছেন। তবে দলের প্রধান তিন বোলারের কাছ থেকে তেমন সহায়তা পাননি। লাহোরে অনুষ্ঠিত চূড়ান্ত টেস্টে শ্রীলঙ্কার ৭ উইকেটের মধ্যে তিনি তিন উইকেট পান। ঐ টেস্টে শ্রীলঙ্কা ইনিংস ও ১২০ রানে পরাজিত হয়। দ্বিতীয় ওডিআইয়ে জহির আব্বাসের উইকেট নেন যাতে শ্রীলঙ্কা স্কোরিং রেটে জয় পায়।
শিয়ালকোটের জিন্নাহ স্টেডিয়ামে পাকিস্তানের বিরুদ্ধে নিজস্ব সেরা বোলিং ৮/৮৩ গড়েন যা একসময় শ্রীলঙ্কান টেস্ট রেকর্ড হিসেবে চিহ্নিত হয়েছিল।
১৯৮৯-৯০ মৌসুম শেষে মাত্র ত্রিশ বছর বয়সে আন্তর্জাতিক ক্রিকেট থেকে অবসর নেন তিনি। এর পরপরই অস্ট্রেলিয়ার পার্থে অভিবাসিত হন ও গ্রেড ক্রিকেটে অংশ নেন। পরবর্তীতে পরিবারসহ মেলবোর্নে চলে যান ও প্যাকেজিং কোম্পানি আমকোরে চাকরি নেন। ব্যক্তিগত জীবনে বিবাহিত তিনি। বর্তমানে ভিক্টোরিয়ার রোভিলে স্ত্রী ও দুই সন্তানসহ অস্ট্রেলীয় নাগরিকত্ব নিয়ে স্থায়ীভাবে বসবাস করছেন রত্নায়েকে।
ক্রিস-ক্রস এ্যালগোরিদম

ক্রিস-ক্রস এ্যালগোরিদম গাণিতিক সমস্যা সমাধানের জন্য লিনিয়ার প্রোগ্রামিং-এ ব্যবহৃত্ একটি পদ্ধতি।
ক্রিস-ক্রস এ্যালগোরিদম টামাস টার্লাকি এবং ঝি-মিন কর্তৃক পৃথকভাবে প্রকাশিত হয়; তবে এই এ্যালগোরিদিমটি অন্যান্য আরো কয়েকজন গবেষকের অপ্রকাশিত প্রতিবেদনেও উল্লেখ ছিলো।
কিস নীতি

কিস নীতি (KISS এর পূর্নরূপ হচ্ছে "Keep it simple, stupid (এটাকে সরল রাখো, গর্দভ)", ১৯৬০ সালে যুক্তরাষ্টের নৌবাহিনী কর্তৃক অনুসরণকৃত নীতি। কিস নীতির ধারাভাষ্য হচ্ছে কোন কাজকে জটিল না করে সরল করে করাটাই সেরা মাধ্যম; তাই নকশা প্রণয়নে সরলতাকেই লক্ষ্য করতে হবে এবং সকল অপ্রয়োজনীয় জটিলতা পরিহার করতে হবে। এয়ারক্রাফট প্রকৌশলী কেলি জনসন (১৯১০-১৯৯০) এই শব্দগুচ্ছ প্রথম ব্যবহার করেন। ১৯৭০ সালের দিকে কিস নীতি ব্যবহার জনপ্রিয়তা অর্জন করে। অবশ্য এই শব্দগুচ্ছকে ভিন্ন ভিন্ন উপায়ে বলা হয়। যেমন "keep it short and simple (খাটো এবং সরল রাখো)", "keep it simple and straightforward (সরল এবং সোজা রাখো)" এবং "keep it small and simple (ছোট এবং সরল রাখো)"। বাংলা ভাষায় কিস প্রিনসিপ্যাল বা চুমু নীতি শব্দ গুচ্ছের ব্যবহার নেই।
"লকহেড স্কাঙ্ক ওয়ার্কসের" প্রধান প্রকৌশলী কেলি জনসনকে এই সংক্ষেপ নাম প্রচলক হিসেবে দাবী করা হয়। দশক ব্যাপী এটা "Keep it simple, stupid" হিসেবে ব্যবহার করা হয়, জনসন কমা বাদ দিয়ে "Keep it simple stupid" লেখা শুরু করেন। এবং পরবর্তীতে অনেক লেখক এই রীতি মেনে চলেন। এখানে কোন অর্থেই একজন প্রকৌশলীকে স্টুপিড বা গর্দভ বোঝানো হয়নি। স্টুপিড দ্বারা একজনের চিন্তাশক্তি আঁটকে যাওয়া এবং সেখান থেকে বের হয়ে আসার মধ্যকার সম্পর্ককে বোঝানো হয়েছে। যুক্তরাষ্ট্রের বিমান বাহিনী এবং সফটওয়্যার উন্নয়ন সংস্থাগুলোতেও এই শব্দ গুচ্ছ ব্যবহৃত হয়।
ক্রিস্টোফার ইশারউড

ক্রিস্টোফার উইলিয়াম ব্র্যাডশ ইশারউড (২৬ অগস্ট, ১৯০৪ – ৪ জানুয়ারি, ১৯৮৬) ছিলেন একজন ইংরেজ ঔপন্যাসিক।
১৯০৪ সালে চেশায়ার-ডার্বিশায়ার সীমান্তের নিকটবর্তী পারিবারিক এস্টেটে ইশারউড জন্মগ্রহণ করেছিলেন।
ডার্বিশায়ারের রেপটন স্কুলে ইশারইডের সঙ্গে এডওয়ার্ড আপওয়ার্ডের পরিচয় হয়। আপওয়ার্ড ছিলেন ইশারউডের সারা জীবনের বন্ধু। এঁর সঙ্গেই ইশারউড তার নিম্নশ্রেণীর "মর্টমেয়ার" গল্পগুলি লেখেন। এই গল্পগুলির একটি তার জীবদ্দশায় এবং কয়েকটি মৃত্যুর পর প্রকাশিত হয়। অন্যান্যগুলির সারসংক্ষেপ "লায়নস অ্যান্ড শ্যাডোজ" গ্রন্থে প্রকাশিত হয়। তিনি ইচ্ছাকৃতভাবে ট্রাইপোজে অকৃতকার্য হন এবং ১৯২৫ সালে কেমব্রিজের করপাস ক্রিস্টি কলেজ পরিত্যাগ করেন। এরপর কয়েকবছর তিনি ভ্যায়োলিন-বাদক আন্দ্রে ম্যাঙ্গেওটের সঙ্গে বাস করেন। তিনি ম্যাঙ্গেওটের স্ট্রিং কোয়ার্টারের সেক্রেটারি হিসেবে কাজ করেন এবং চিকিৎসাবিদ্যা অধ্যয়ন করেন। এই সময় তিনি "পিপল ওয়ান অট টু নো" নামে একটি ননসেন্স কবিতার সংকলন রচনা করেন। এই বইটির অলংকরণ করেছিলেন ম্যাঙ্গেওটের এগারো বছরের ছেলে সিলভেইন। বইটি ১৯৮২ সালের আগে প্রকাশিত হয়নি।
১৯২৫ সালে এ. এস. টি. ফিশার ডব্লিউ. এইচ. অডেনের সঙ্গে তার পরিচয় করিয়ে দেন। ইশারউড অডেনের সাহিত্যিক পরামর্শদাতা হন। অডেন তার কবিতাগুলি মন্তব্য ও অনুমোদনের জন্য ইশারউডের কাছে পাঠাতেন। অডেনের মাধ্যমে ইশারউডের সঙ্গে আলাপ হয় স্টিফেন স্পেনডারের। পরবর্তীকালে স্পেনডারের সঙ্গে ইশারউড জার্মানিতে অনেকটা সময় কাটিয়েছিলেন। ১৯২৮ সালে ইশারউডের প্রথম উপন্যাস "অল দ্য কনসপিরেটরস্‌" প্রকাশিত হয়। গল্পটি অ্যান্টি-হিরোইক। এটি অনেক আধুনিকতাবাদী ঔপন্যাসিকের অনুকরণে লেখা। নিজের মায়ের কাছে পরাজিত এক যুবকের গল্প এটি। ১৯২৮-২৯ সালে ইশারউড কিংস কলেজ লন্ডনে চিকিৎসাবিদ্যা অধ্যয়ন শুরু করেন। কিন্তু ছয় মাস পরেই পড়া ছেড়ে অডেনের সঙ্গে বার্লিনে কয়েক সপ্তাহের জন্য চলে যান।
টীকা
গ্রন্থপঞ্জি
আরও পড়ুন
মানবীয় ভূগোল

মানবীয় ভূগোল হচ্ছে সমাজ বিজ্ঞানের এমন একটি শাখা যা পৃথিবী, তার অভিবাসীদের বসবাসের স্থান এবং সংস্কৃতি নিয়ে আলোচনা করে। একটি জ্ঞানতাত্ত্বিক বিষয় হিসাবে ভূগোল প্রাকৃতিক ভূগোল এবং মানবীয় ভূগোল নামক দুটি শাখায় বিভক্ত।
ভূগোলে বিষয়ক জ্ঞানের, প্রাকৃতিক এবং মানবীয় - উভয় ধরনেরই, সুদীর্ঘ ইতিহাস রয়েছে। রয়্যাল জিওগ্রাফিক্যাল সোসাইটি ১৮৩০ সালে ইংল্যান্ডে প্রতিষ্ঠিত হয়।যুক্তরাজ্য|যুক্তরাজ্যে]] ভূগোল বিষয়ের প্রথম অধ্যাপক নিয়োগ করা হয় ১৮৮৩ সালে। যুক্তরাজ্যের প্রথম গুরুত্বপূর্ণ ভূগোলবিদ ছিলেন হ্যালফোর্ড জন ম্যাকিন্ডার, যিনি ১৯২২ সালে লন্ডন স্কুল অব ইকোনমিক্সে ভূগোল বিষয়ে অধ্যাপক হিসেবে নিয়োগ পান। ন্যাশনাল জিওগ্রাফিক সোসাইটি ১৮৮৮ সালে মার্কিন যুক্তরাষ্ট্রে প্রতিষ্ঠিত হয় এবং "ন্যাশনাল জিওগ্রাফিক" ম্যাগাজিন প্রকাশ শুরু করে। এই ম্যাগাজিনে ভূগোল বিষয়ক তথ্য সাধারণ মানুষের কাছে জনপ্রিয় করে তোলে। এই সংস্থাটি দীর্ঘদিন ধরে ভূগোল সংক্রান্ত গবেষণা ও শিক্ষাকে উৎসাহিত করে আসছে। ১৯০৪ সালে আমেরিকান অ্যাসোসিয়েশন অফ জিওগ্রাফার্স প্রতিষ্ঠিত হয়। এর সদস্যপদ আন্তর্জাতিকভাবে সম্প্রসারিত হওয়ার কারণে, ২০১৬ সালে পুনরায় প্রতিষ্ঠানটির নামকরণ করা হয়। যদিও তিনি মূলত একজন চিকিৎসক এবং মহামারীবিজ্ঞানের অগ্রদূত ছিলেন, তবে তার মানচিত্র স্বাস্থ্য ভূগোলের প্রাথমিক উদাহরণগুলোর একটি হিসেবে বিবেচিত হয়। ভূগোলের দুটি প্রধান শাখা—ভৌত ভূগোল ও মানব ভূগোল—এর মধ্যে পার্থক্য পরবর্তী সময়ে স্পষ্ট হয়। ১৯ শতকে কার্ল রিটার এবং অন্যান্যদের দ্বারা জনপ্রিয় হওয়া পরিবেশ নির্ধারণবাদের তত্ত্ব অনুযায়ী, মানুষের শারীরিক, মানসিক ও নৈতিক বৈশিষ্ট্য তাদের প্রাকৃতিক পরিবেশ দ্বারা নির্ধারিত হয়। তবে ১৯ শতকের মাঝামাঝি সময়ে এই তত্ত্বটি কঠোর বৈজ্ঞানিক পদ্ধতির অভাবের কারণে সমালোচনার সম্মুখীন হয় এবং পরে এটি বর্ণবাদ ও সাম্রাজ্যবাদ বৈধতা দেওয়ার মাধ্যম হিসেবে ব্যবহৃত হওয়ায় নিন্দিত হয়। ১৯ শতকের শেষভাগ ও ২০ শতকের প্রথম দিকে আঞ্চলিক ভূগোলের জনপ্রিয়তা লাভ করে। এই শাখার লক্ষ্য ছিল অঞ্চলভিত্তিক বৈশিষ্ট্য বিশ্লেষণ করা, যেখানে মানব ও ভৌত ভূগোল উভয় দিক অন্তর্ভুক্ত করা হতো। তবে ১৯৬০-এর দশকে পরিমাণগত বিপ্লবের কারণে আঞ্চলিক ভূগোলের সমালোচনা শুরু হয়। ভূগোলের বর্ণনামূলক প্রকৃতি ও বিজ্ঞানসম্মত বিশ্লেষণের অভাবের কারণে গবেষকরা পরিসংখ্যান, স্থানিক মডেলিং এবং অন্যান্য গণিতভিত্তিক পদ্ধতি গ্রহণ করেন। পরিমাণগত বিপ্লবের পরবর্তী সময়ে ভূগোলবিদ ফ্রেড কে স্যাফার, ওয়াল্ডো টোবলার, উইলিয়াম গ্যারিসন, পিটার হ্যাগেট, রিচার্ড জে চর্লি, উইলিয়াম বাংগে এবং তোর্স্টেন হ্যাগারস্ট্রান্ড নতুন নতুন গবেষণার ভিত্তি স্থাপন করেন।
১৯৭০-এর দশক থেকে ভূগোলে সমালোচনামূলক ভূগোলের উত্থান ঘটে। সেই সময় আচরণগত ভূগোল এবং র‍্যাডিকাল ভূগোল বিশেষভাবে গুরুত্বপূর্ণ হয়ে ওঠে। মার্কসবাদী ভূগোলের উপর ভিত্তি করে র‍্যাডিকাল ভূগোল সমাজের বিভিন্ন সমস্যার সমাধান খোঁজার চেষ্টা করে। ডেভিড হার্ভে এবং রিচার্ড পিট এই আন্দোলনের সঙ্গে জড়িত ছিলেন। সমালোচনামূলক ভূগোলের প্রভাবেই নারীবাদী ভূগোল, নতুন সাংস্কৃতিক ভূগোল, বসতি ভূগোল এবং উত্তরাধুনিক ও উত্তর-কাঠামোবাদী তত্ত্বের সঙ্গে সংযোগ ঘটেছে। এই পরিবর্তনগুলো ভূগোলকে একটি বহুমাত্রিক ও গতিশীল শাখা হিসেবে গড়ে তুলেছে।
রাষ্ট্র অনুযায়ী বৃহত্তম শহর ও দ্বিতীয় বৃহত্তম শহরের তালিকা

এই নিবন্ধে জনসংখ্যা অনুযায়ী প্রত্যেক রাষ্ট্রের বৃহত্তম ও দ্বিতীয় বৃহত্তম শহরের তালিকা উপস্থাপন করা হয়েছে। রাজ্যাংশ বা পরাধীন অঞ্চলের নামের সামনেই প্রথম বন্ধনীতে রাষ্ট্রের নাম উল্লেখ করা আছে।
রাজধানী শহরসমূহ গাঢ় লেখাতে আছে।
প্রাকৃতিক ভূগোল

প্রাকৃতিক ভূগোল (ভূমিবিদ্যা বা ভূপদ্ধতি নামেও পরিচিত) হচ্ছে ভূগোলের প্রধান দুটি শাখার একটি। প্রাকৃতিক ভূগোল প্রাকৃতিক বিজ্ঞানের সেই শাখা যেটি প্রাকৃতিক পরিবেশের মূল অংশগুলো, যেমন: বায়ুমণ্ডল, বারিমণ্ডল, জীবমণ্ডল, ভূমণ্ডলের গঠন ও প্রকৃতি নিয়ে আলোচনা করে।
প্রাকৃতিক ভূগোল আরও কতগুলো উপবিভাগে বিভক্ত হয়ে থাকে; এগুলো হলো:
কিনাবালু পর্বত

কিনাবালু পর্বত () দক্ষিণ-পূর্ব এশিয়ার বোর্নিও দ্বীপে অবস্থিত একটি বিশিষ্ট পর্বত। পূর্ব মালয়েশিয়ার সাবাহ প্রদেশে এটির অবস্থান। এই পর্বত ও আশপাশের এলাকা নিয়ে সংরক্ষিত কিনাবালু পার্ক একটি বিশ্ব ঐতিহ্যবাহী স্থান। কিনাবালু বোর্নিও দ্বীপের ক্রোকার পর্বতশ্রেনীর সর্বোচ্চ শৃঙ্গ, মালয় দ্বীপপুঞ্জের সর্বোচ্চ পর্বত এবং মালয়েশিয়ায় সর্বোচ্চ পর্বত। এছাড়াও চূড়ার বিশিষ্টতার বিচারে মাউন্ট কিনাবালু পৃথিবীর ২০তম বিশিষ্ট পর্বত।
১৯৯৭ সালে কৃত্রিম উপগ্রহ প্রযুক্তি ব্যবহার করে করা নতুন একটি জরিপে সমুদ্রপৃষ্ঠ থেকে এর চূড়ার উচ্চতা নির্ণয় করা হয় ৪,০৯৫ মিটার (১৩,৪৩৫ ফুট), যা পূর্বতন ধারণাকৃত এবং এযাবৎ প্রকাশিত উচ্চতা ৪,১০১ মিটার (১৩,৪৫৫ ফুট) থেকে প্রায় ৬ মিটার (২০ ফুট) কম।
মাইক শ্রিম্পটন

মাইকেল জন ফ্রড শ্রিম্পটন (; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের আন্তর্জাতিক ক্রিকেটার ও কোচ ছিলেন। ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন। 
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন। মাঝারিসারির ব্যাটসম্যান ও লেগ স্পিনার ছিলেন মাইক শ্রিম্পটন।
১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তার। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তার ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন।
নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি।
১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তার কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন।
নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তার সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন।
২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে হ্যাস্টিংসে মাইক শ্রিম্পটনের দেহাবসান ঘটে।
শাহ আব্দুল্লাহ কিরমানী

শাহ আব্দুল্লাহ কিরমানী (১৩দশ শতক) ছিলেন মধ্যযুগে ভারতীয় উপমহাদেশের বাংলা অঞ্চলের একজন প্রখ্যাত সুফী সাধক। ভারতের পশ্চিমবঙ্গের বীরভূম জেলায় খুস্তিগিরি নামক স্থানে তার সমাধি অবস্থিত।
কারো কারো মতে, তিনি পারস্যের কিরমান শহর থেকে শিশুকালে ভারতবর্ষে এসে বিভিন্ন স্থান পরিভ্রমণ করে পাটনার শাহ আরজানীর শিষ্যত্ব গ্রহণ করেন এবং তার নির্দেশেই বাংলায় এসে বসবাস শুরু করেন।
আবার কারো কারো মতে, তিনি জন্মসূত্রে বাঙালি এবং আজমীর শরীফের প্রখ্যাত সুফিসাধক খাজা মইনুদ্দিন চিশতীর শিষ্য ছিলেন।
হাবিবুর রহমান মিলন

হাবিবুর রহমান মিলন (জন্ম: ২৩ জানুয়ারি, ১৯৩৯ - মুত্যু: ১৩ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন। হাবিবুর রহমান মিলন সর্বশেষ বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’। তিনি জাতীয় প্রেস ক্লাবের প্রবীণ সদস্য ছিলেন। 
হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়। হাবিবুর রহমান মিলনের এক ছেলে পাঁচ মেয়ে। 
হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তার বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন। ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল।
হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর।
আব্দুল হামিদ মসজিদ

আব্দুল হামিদ মসজিদ বাংলাদেশের নারায়ণগঞ্জ জেলার সোনারগাঁও উপজেলার গোয়ালদি নামক স্থানে অবস্থিত, এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে।
মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে।
খাদ্য ও কৃষি সংস্থা

খাদ্য ও কৃষি সংস্থা (FAO) জাতিসংঘের একটি সংস্থা, যা ক্ষুধাকে জয় করার আন্তর্জাতিক প্রচেষ্টা‍য় নেতৃত্ব দেয়। উভয় উন্নত ও উন্নয়নশীল দেশের জন্য, এফএও একটি নিরপেক্ষ ফোরাম হিসেবে কাজ করে যেখানে সমস্ত জাতি সমান হয়ে নীতিমালা আলোচনা করে। এফএও জ্ঞান এবং তথ্যের একটি উৎস হিসেবে কাজ করে, এবং উন্নয়নশীল দেশগুলোকে কৃষির আধুনিকায়ন, উন্নত বন এবং মৎস্য চর্চায় সাহায্য করে সকলের জন্য পুষ্টি এবং খাদ্য নিরাপত্তা নিশ্চিত করে। এর ল্যাটিন নীতিবাক্য, "fiat panis", যার অনুবাদ "রুটি হোক"। ২০১৩ সালের ৮ আগস্ট পর্যন্ত, এফএও-এর ১৯৪টি সদস্য রাষ্ট্র আছে, ইউরোপীয় ইউনিয়ন (একটি "সদস্য সংস্থা") সহ, এবং ফারো দ্বীপপুঞ্জ এবং টোকেলাউ সহযোগী সদস্য হিসেবে আছে।
২০১৯ সালের ১ আগস্ট ড. কু ডংগিউ (Qu Dongyu) ৯ম মহাপরিচালক হিসেবে নিযুক্ত হন এবং ২০২৩ সালের ২ জুলাই তিনি আগামী ৪ বছরের জন্য পুনরায় মহাপরিচালক হিসেবে নিযুক্ত হন।
জাতিসংঘ অর্থনৈতিক ও সামাজিক পরিষদ

জাতিসংঘ অর্থনৈতিক ও সামাজিক পরিষদ (ECOSOC; ইংরেজি United Nations Economic and Social Council) জাতিসংঘের একটি প্রধান অঙ্গসংস্থা। এটা অর্থনৈতিক, সামাজিক ও সংশ্লিষ্ট কাজের জন্য ১৪টি জাতিসংঘের বিশেষায়িত সংস্থা, তাদের কার্যকরী কমিশন এবং পাঁচটি আঞ্চলিক কমিশনের মধ্যে সমন্বয়ের কাজ করে। এর ৫৪টি সদস্য রয়েছে; এটি প্রতেক বছরের জুলাই-এ একটি চার সপ্তাহ সময়ের অধিবেশন আয়োজন করে। ১৯৯৮ সাল থেকে এপ্রিলে বিশ্বব্যাংক এবং আন্তর্জাতিক মুদ্রা তহবিল-এর মূল কমিটির সাথে অর্থমন্ত্রীদের বৈঠক হয়ে আসছে।
এটি আন্তর্জাতিক অর্থনৈতিক ও সামাজিক বিষয় নিয়ে আলোচনা করার জন্য এবং সদস্য রাষ্ট্রদের এবং জাতিসংঘ ব্যবস্থায় নীতি সুপারিশ প্রণয়ন জন্য কেন্দ্রীয় আলোচনামন্ডল হিসেবে কাজ করে। কয়েকটি বেসরকারি সংস্থাকে পরিষদে পরামর্শমূলক মর্যাদা দেওয়া হয়েছে, যাতে তারা জাতিসংঘের কাজ অংশগ্রহণ করতে পারে।
জাতিসংঘের এই পরিষদের কাজ হলো বিশ্বের বিভিন্ন অঞ্চলের দরিদ্র, নিপীড়িত ও পশ্চাৎপদ জাতিসমুহের উন্নয়নের জন্য বিভিন্ন
প্রকার আর্থসামাজিক-সাংস্কৃতিক কর্মসূচি গ্রহণ করা এবং তা বাস্তবায়নের জন্য কাজ করা । এই পরিষদ দারিদ্র্য দূরীকরণে অর্থনৈতিক কার্যক্রম গ্রহণ করে এবং স্বাস্থ্য ও শিক্ষা-বিষয়ক বিভিন্ন কার্যক্রম পরিচালনা করে, এই পরিষদের আওতায় ১৯ টি সংস্থা কাজ করে, সংস্থাগুলো হলো
প্যাট্রিক মরো

প্যাট্রিক অ্যালান মরো, (ইংরেজিতে: Patrick Morrow; জন্ম অক্টোবর ১৮, ১৯৫২) একজন কানাডীয় আলোকচিত্রগ্রাহক এবং পর্বতারোহী। ১৯৮৬ সালে তিনি বিশ্বের প্রথম ব্যক্তি হিসেবে সপ্তশৃঙ্গের প্রত্যেকটির শীর্ষে আরোহণ করেন।
মরো “কানাডিয়ান মাউন্ট এভারেস্ট এক্সপিডিশন” দলের সাথে ১৯৮২ সালে এভারেস্ট পর্বত জয় করেন। ১৯৭৭ থেকে ১৮০৬-এর মধ্যে তিনি বিশ্বের সাত মহাদেশের সাতটি সর্বোচ্চ পর্বতে আরোহণ করেন। মেসনার লিস্ট অনুসারে বিশ্বের সপ্তশৃঙ্গগুলো প্রথম জয়ের কৃতিত্ব প্যাট্রিক মরোর। তবে রিচার্ড বেস হলেন বেস লিস্ট অনুসারে বিশ্বের সপ্তশৃঙ্গগুলোর প্রথম আরোহণকারী। প্যাট্রিক মরো মেসনার এবং বেস, দুই তালিকাতেই থাকা আটটি সর্বোচ্চ শৃঙ্গের প্রথম আরোহণকারী। এছাড়া মরোর বিভিন্ন অধিক উচ্চতাবিশিষ্ট পর্বতে আরোহণের অভিজ্ঞতা রয়েছে। ১৯৮৭ সালে কানাডা সরকার তাকে অর্ডার অফ কানাডা সম্মনে ভূষিত করে। পেশাগতভাবে মরো একজন আলোকচিত্রগ্রাহক।
তাম্র যুগ

তাম্র যুগ (কপার যুগ), বা, ক্যালকোলিথিক যুগ (; "khalkós", "copper" and "líthos", "stone"), যা ইনিওলিথিক ('Eneolithic') বা Æneolithic (ল্যাটিন: "aeneus", অর্থ: "ব্রোঞ্জ থেকে"), হচ্ছে তামার সাথে টিন যুক্ত করে কঠিন ব্রোঞ্জ গঠন করা যায় আবিষ্কার হওয়ার পূর্বে ব্রোঞ্জ যুগের একটি পর্যায়।
এশা দেওল

এশা দেওল (জন্ম: ২ নভেম্বর ১৯৮১) একজন ভারতীয় চলচ্চিত্র অভিনেত্রী; যিনি মূলত বলিউড চলচ্চিত্রে অভিনয় করে থাকেন। তিনি ২০০২ সালের "কোই মেরে দিল সে পুছে" চলচ্চিত্রে অভিনয়ের মাধ্যমে চলচ্চিত্র শিল্পে আত্মপ্রকাশ করেন। এশা দেওল চলচ্চিত্র সমালোচকদের প্রশংসা কুড়ান এবং তাঁর অভিনয় জীবনে অনেকগুলি পুরস্কার অর্জন করতে সক্ষম হন।
এশা দেওল ১৯৮১ সালের ২ নভেম্বর তারিখে ভারতের মুম্বাই, মহারাষ্ট্র জন্মগ্রহণ করেন। তার পূর্ণ নাম হল এশা ধর্মেন্দ্র দেওল। "এশা" নামটি উপনিষদ্‌ এবং সংস্কৃত ভাষার থেকে নেওয়া হয়েছে; যার অর্থ হল "ঐশ্বরিক দয়িত" বা "স্বর্গীয় ভালবাসা"। তিনি বলিউড অভিনেতা ধর্মেন্দ্র এবং হেমা মালিনী এর বড় মেয়ে। তাঁর অহনা দেওল নামে একটি ছোট বোন রয়েছে। তিনি অভিনেতা সানি দেওল ও ববি দেওল এর সম-বোন এবং অভিনেতা অভয় দেওল এর চাচাতো বোন।
এশা পাঞ্জাবি ও তামিল ভাষায় কথা বলতে পারেন। তিনি যখন তাঁর মা এবং বোনের সাথে কথা বলেন তখন তামিল ভাষা ব্যবহার করেন।
এশা দেওল ২০১২ সালের ১২ ফেব্রুয়ারি তার প্রেমিক ভারত তাখতানির (একজন ব্যবসায়ী) সাথে বিবাহের বাগদান সম্পন্ন করেন এবং ২০১২ সালের ২৯ জুন বিবাহ বন্ধনে আবদ্ধ হন।
তিনি ২০০২ সালে বিনয় শুক্লার কোই মেরে দিল সে পুছে নামক চলচ্চিত্ৰে মুখ্য নায়িকার চরিত্ৰে অভিনয় করে চলচ্চিত্ৰ জগতে পদাৰ্পণ করেন। সেই চলচ্চিত্ৰে তাঁর সাথে সৈতে আফতাব শিবদাসানি, সঞ্জয় কাপুর, জয়া বচ্চন,অনুপম খেরসহ অনেকে অভিনয় করেছিলেন। চলচ্চিত্ৰটি ব্যবসায়িকভাবে অসফল ছিল। এই চলচ্চিত্ৰে তাঁর অভিনয় নিয়ে বিভিন্ন জন বিভিন্ন কথা বলেছিলেন। তারপরও তিনি এই চলচ্চিত্ৰের জন্য ৪৮তম ফিল্ম ফেয়ার অ্যাওয়ার্ডে শ্ৰেষ্ঠ নবাগত অভিনেত্ৰী হন ও অন্য অনেক পুরস্কার পান।
ওয়েস হল

স্যার ওয়েসলি উইনফিল্ড হল (; জন্ম: ১২ সেপ্টেম্বর, ১৯৩৭) বার্বাডোসের সেন্ট মাইকেলে জন্মগ্রহণকারী ওয়েস্ট ইন্ডিজের সাবেক ও বিখ্যাত আন্তর্জাতিক ক্রিকেট তারকা এবং বিশিষ্ট রাজনীতিবিদ। দীর্ঘদেহী ওয়েস হল মূলতঃ ডানহাতি ফাস্ট বোলার হিসেবে ১৯৫৮ থেকে ১৯৬৯ সাল পর্যন্ত ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন। বেশ দূর থেকে বোলিং করা স্বত্ত্বেও ধারাবাহিকভাবে অনেক ওভার বোলিং করার দারুণ ব্যাপক সুনাম কুড়িয়েছেন। পাশাপাশি ডানহাতে ব্যাটিংয়ে অভ্যস্ত ছিলেন তিনি।
বার্বাডোসের সেন্ট মাইকেলে অপরিণত মাতা ও লাইট-হেভিওয়েট বক্সার পিতার সন্তান ছিলেন ওয়েস হল। বিদ্যালয়ের ছাত্র থাকা অবস্থায় উইকেট-রক্ষক / ব্যাটসম্যান হিসেবে খেলতেন তিনি। পরবর্তীকালে ফাস্ট বোলিংয়ের দিকে ঝুঁকে পড়েন তিনি। ১৯৫৭ সালে ইংল্যান্ড সফরে দলের সদস্য থাকা স্বত্ত্বেও কেবলমাত্র একটি প্রথম-শ্রেণীর ক্রিকেট খেলায় অংশ নিতে পেরেছিলেন। এছাড়াও কুইন্সল্যান্ডের পক্ষে দুই মৌসুম খেলে অস্ট্রেলিয়ায় ব্যাপক জনপ্রিয়তা পান তিনি।
১৯৫৮ সালে ভারত গমনের জন্যে ওয়েস হলকে মনোনীত করা হয় ও সফলকাম হন। ১৯৫৮-৫৯ মৌসুমে ব্রাবোর্ন স্টেডিয়ামে অনুষ্ঠিত সিরিজের প্রথম টেস্টে ব্যাসিল বুচারের সাথে একযোগে টেস্ট অভিষেক পর্ব সম্পন্ন হয়। শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। ২৮ নভেম্বর, ১৯৫৮ তারিখে টেস্ট ক্রিকেটে অভিষেক ঘটে তার।
১৯৫৯ সালে পাকিস্তান সফরে টেস্ট হ্যাট্রিক লাভ করেন। এরফলে প্রথম ওয়েস্ট ইন্ডিয়ান হিসেবে তিনি এ কৃতিত্ব গড়েন। লাহোরের বাগ-ই-জিন্নাহ স্টেডিয়ামে অনুষ্ঠিত তৃতীয় ও চূড়ান্ত টেস্টে তিনি একে-একে তৎকালীন টেস্ট ক্রিকেটে অভিষিক্ত সর্বকনিষ্ঠ ক্রিকেটার মুশতাক মোহাম্মদ, নাসিম-উল-গণি ও ফজল মাহমুদকে আউট করেন। হলের সাথে বোলিং উদ্বোধনে নিজ দেশ বার্বাডোসের চার্লি গ্রিফিথ ছিলেন নিত্য অনুষঙ্গ। তাকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূত ভূমিকা রাখেন। তার সময়কালে তিনি বেশ জনপ্রিয় ক্রিকেটারে পরিণত হন।
১৯৬০ সালে বিখ্যাত টাই টেস্টে গুরুত্বপূর্ণ ভূমিকা রাখেন। চূড়ান্ত ওভারে তিনি বোলিং করে সফলকাম হয়েছিলেন। ঐ খেলাটি টাইয়ে পরিণত হয়, যা টেস্ট ক্রিকেটে প্রথম। খেলায় তিনি ৯/২০৩ লাভ করেন। তন্মধ্যে, দ্বিতীয় ইনংসে ৫/৬৩ লাভ করেছিলেন। শেষ ওভারে অস্ট্রেলিয়ার প্রয়োজন ছিল মাত্র ৬ রান ও হাতে ছিল ৩ উইকেট। শেষ বলে লিন্ডসে ক্লাইনকে বোল্ড করায় ২৩২ রানে স্বাগতিক দল অল-আউট হয় ও খেলাটি টাইয়ে পরিণত হয়।
অব্যাহতভাবে ক্রিকেট খেলায় অংশগ্রহণ ও ধারাবাহিকভাবে আঘাতপ্রাপ্তি ছিল তার নিত্যসঙ্গী। ফলে টেস্ট খেলোয়াড়ী জীবনের শেষ দিকে তার বোলিংয়ের কার্যকারিতা হারিয়ে যেতে থাকে।
খেলোয়াড়ী জীবন থেকে অবসর নেয়ার পর বার্বাডিয়ান রাজনীতির সাথে সম্পৃক্ত হন। বার্বাডোসের সিনেট ও আইনসভার সদস্য হন তিনি। ১৯৮৭ সালে পর্যটন মন্ত্রী হিসেবে দায়িত্ব লাভ করেন ওয়েস হল। এছাড়াও ওয়েস্ট ইন্ডিজ ক্রিকেট প্রশাসনেও জড়িত ছিলেন তিনি। কয়েক বছর ওয়েস্ট ইন্ডিজ ক্রিকেট দলের নির্বাচকমণ্ডলীর সদস্য ও দলীয় ম্যানেজারের দায়িত্ব পান। ২০০১ থেকে ২০০৩ সাল পর্যন্ত ওয়েস্ট ইন্ডিজ ক্রিকেট বোর্ডের সভাপতি ছিলেন তিনি। ওয়েস্ট ইন্ডিজ ক্রিকেট হল অব ফেমের সদস্য হন। এছাড়াও, ২০১৫ সালে আইসিসি ক্রিকেট হল অব ফেমে অন্তর্ভুক্ত হন তিনি। ২০১২ সালে খেলাধূলার সাথে জড়িত থাকার ফলে নাইট ব্যাচেলর পদবী লাভ করেন।
চলচ্চিত্রে ভূগোলবিদগণ

চলচ্চিত্রে ভূগোলবিদ গণ (ইংরেজি: "Geographers on Film") হচ্ছে একটি চলচ্চিত্র যা ১৯৭০ সালে থেকে গৃহীত বিভিন্ন বিশিষ্ট ভূগোলবিদদের ৩০০-এরও অধিক ধারাবাহিকের মাধ্যমে সংরক্ষিত চিত্র এবং সাক্ষাৎকার।
এই ধারাবাহিকটি একটি শিক্ষামূলক সম্পদ হিসেবে প্লিমাথ স্টেট ইউনিভার্সিটির ভূগোলবিদ মেনার্ড ওয়েস্টন ডো এবং তার স্ত্রী ন্যান্সি ফ্রিম্যান ডো কর্তৃক নির্মিত হয়। চলচ্চিত্রটির বিভিন্ন অংশ দ্য অ্যাসোসিয়েশন অফ আমেরিকান জিওগ্রাফার (এএজি)), দ্য ন্যাশনাল সায়েন্স ফাউন্ডেশন, প্লিমাথ স্টেট ইউনিভার্সিটি এবং দ্য ম্যারিওন অ্যান্ড জেস্পার হোয়াটিং ফাউন্ডেশনের সহায়তায় নির্মিত হয়।
৩৫ মিনিট ব্যাপী ২৫টি সাক্ষাৎকারের স্বল্প দৈর্ঘ্যের চিত্রায়ন এএজি এবং ইউটিউবে পাওয়া যায়, যা সংগ্রহশালার "২৫ রত্ন" নামে পরিচিত। এই চিত্রায়নে প্রদর্শনের ধারাবাহিকতার ক্রমানুসারে ভূগোলবিদদের তালিকাটি হচ্ছে:
২০১৫ স্কটল্যান্ড ক্রিকেট দলের আয়ারল্যান্ড সফর

স্কটল্যান্ড ক্রিকেট দল পূর্ব-নির্ধারিত সময়সূচী মোতাবেক ১৮ থেকে ২১ জুন, ২০১৫ তারিখ পর্যন্ত আয়ারল্যান্ড সফর করে। সফরে দলটি আয়ারল্যান্ড ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করে। স্কটল্যান্ড ২-০ ব্যবধানে সিরিজ জয় করে। বাদ-বাকী দুই খেলা বৃষ্টির কারণে পরিত্যক্ত ঘোষিত হয়। প্রকৃতপক্ষে তিন খেলার সিরিজ হিসেবে পরিকল্পনা নেয়া হলেও দ্বিতীয় খেলাটি কোন বল মাঠে গড়ানো বাদেই পরিত্যক্ত হওয়ায় অতিরিক্ত খেলার সিদ্ধান্ত নেয়া হয়।
এ সফরটি পরবর্তী মাসে আয়ারল্যান্ডে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হয়।
১৬ জুন আয়ারল্যান্ডের পল স্টার্লিং ও জন মুনিকে দলের বাইরে রাখা হয়। কাউন্টি ক্রিকেটে মিডলসেক্সের প্রয়োজনে স্টার্লিং ও পারিবারিক কারণে মুনি দল থেকে নাম প্রত্যাহার করেন। তাদের পরিবর্তে ডেভিড র‌্যাঙ্কিন ও জন অ্যান্ডারসনকে অন্তর্ভুক্ত করা হয়।
মহিপাল সরকারি কলেজ

মহিপাল সরকারি কলেজ (Mohipal Government College) (পূর্বনাম: গভঃ কমার্শিয়াল ইনস্টিটিউট, ফেনী) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি ফেনী জেলা সদরে অবস্থিত। এটি ১৯৬৬ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। এই প্রতিষ্ঠানটি ব্যবসায় শিক্ষার ক্ষেত্রে বৃহত্তর নোয়াখালী অঞ্চলের একমাত্র সরকারি প্রতিষ্ঠান ছিলো। ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
অত্র প্রতিষ্ঠানের বোর্ড পরীক্ষার ফলাফল সন্তোষজনক। সর্বশেষ ২০১৩ সালের ডিআইবিএস পরীক্ষায় ৫০০ জন ছাত্র-ছাত্রী অংশগ্রহণ করে ৪৪৯ জন পাস করে, যার মধ্যে ৭৪ জন এ+ এবং ৩৫৩জন এ গ্রেড পায়। পাশের গড় হার ছিল প্রায় ৯০% এবং ২০১৪ সালের ডিআইবিএস পরীক্ষায় ৫৪৩ জন ছাত্র-ছাত্রী অংশগ্রহণ করে ৪৩৩ জন পাস করে, যার মধ্যে ১০২ জন এ+ এবং ৩২৫ জন এ গ্রেড পায়। পাশের হার ছিল প্রায় ৭৯.৭৪%।
মল্লেশ্বর শিবমন্দির

মল্লেশ্বর শিবমন্দির হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরের মল্লেশ্বর পল্লীতে অবস্থিত একটি শিব-মন্দির। মল্লরাজা রঘুনাথ সিংহ ১৬২২ সালে এই মন্দির নির্মাণ করান। এটি বিষ্ণুপুরের প্রাচীনতম মন্দিরগুলির অন্যতম। মন্দিরটি বর্গাকার। এর দৈর্ঘ্য ও প্রস্থ ৬.৯ মিটার এবং উচ্চতা ১০.৭ মিটার। প্রথম দিকে মন্দিরটি ছিল একটি রেখ দেউল। পরবর্তীকালে এর রেখ শিখরটির পরিবর্তে একটি অষ্টকোণাকৃতি মিনার যুক্ত হয়।
মতান্তরে এই মন্দির প্রতিষ্ঠা করেছিলেন মল্লরাজা বীরসিংহ। কারণ, মন্দিরগাত্রের প্রতিষ্ঠালিপিটিতে বীরসিংহের নাম পাওয়া যায়। মল্লেশ্বর শিব মন্দিরের প্রধান উৎসব গাজন। এই উৎসব এই মন্দিরে অক্ষয় তৃতীয়া তিথিতে পালিত হয়। গাজনের অন্যতম অঙ্গ চরকপূজার সুবাদে মন্দির প্রাঙ্গনের নাম হয়েছে চরকতলা।
শেখ ফজলুল হক মনি

শেখ ফজলুল হক মনি (৪ ডিসেম্বর ১৯৩৯ - ১৫ আগস্ট ১৯৭৫) ছিলেন একজন বাংলাদেশী রাজনীতিবিদ এবং সাংবাদিক। তিনি ছিলেন বাংলাদেশের স্থপতি বঙ্গবন্ধু শেখ মুজিবুর রহমানের ভাগ্নে এবং বাংলাদেশ আওয়ামী যুবলীগের প্রতিষ্ঠাতা। বাংলাদেশের স্বাধীনতা যুদ্ধে অন্যতম প্রধান গেরিলা বাহিনী মুজিব বাহিনী তার নির্দেশে ও প্রত্যক্ষ তত্ত্বাবধানে গঠিত এবং পরিচালিত হয়।
ঢাকা নবকুমার স্কুল থেকে ১৯৫৬ সালে এস.এস.সি., ১৯৫৮ সালে জগন্নাথ কলেজ থেকে এইচ.এস.সি., এবং ১৯৬০ সালে বরিশাল ব্রজমোহন কলেজ থেকে বি.এ. এবং ১৯৬২ সালে ঢাকা বিশ্ববিদ্যালয় থেকে বাংলায় এম.এ. এবং আইনে ডিগ্রি লাভ করেন।
ছাত্রজীবন থেকেই শেখ মনি রাজনীতির সঙ্গে জড়িত ছিলেন। ১৯৬০-১৯৬৩ সালে তিনি ছাত্রলীগের সাধারণ সম্পাদক ছিলেন। ১৯৬২ সালে হামুদুর রহমান শিক্ষা কমিশন রিপোর্টের বিরুদ্ধে আন্দোলনে নেতৃত্ব দেওয়ার জন্য তিনি গ্রেফতার হন এবং ছয় মাস কারাভোগ করেন। ১৯৬৪ সালের এপ্রিল মাসে ঢাকা বিশ্ববিদ্যালয়ের সমাবর্তন অনুষ্ঠানে বিশ্ববিদ্যালয়ের চ্যান্সেলর ও পূর্ব পাকিস্তানের তৎকালীন গভর্নর আবদুল মোনেম খানের নিকট থেকে সনদপত্র গ্রহণে তিনি অস্বীকৃতি জানান এবং সরকারের গণবিরোধী শিক্ষানীতির প্রতিবাদে সমাবর্তন বর্জন আন্দোলনে নেতৃত্ব দেন। বিশ্ববিদ্যালয় কর্তৃপক্ষ তার ডিগ্রি প্রত্যাহার করে নেয়। পরবর্তী সময়ে তিনি মামলায় জয়লাভ করে ডিগ্রি ফিরে পান। ১৯৬৫ সালে তিনি পাকিস্তান নিরাপত্তা আইনে গ্রেফতার হন এবং দেড় বছর কারাভোগ করেন।১৯৬৬ সালে ছয়দফা আন্দোলনে অগ্রণী ভূমিকা পালনের দায়ে তার বিরুদ্ধে হুলিয়া জারি হয় এবং তিনি কারারুদ্ধ হন। এ সময় বিভিন্ন অভিযোগে তার বিরুদ্ধে আটটি মামলা দায়ের করা হয়। ১৯৬৯ সালের গণআন্দোলনের সময় তাকে মুক্তি দেয়া হয়।
দেশ স্বাধীন হবার পর ১৯৭২ সালের ২১ ফেব্রুয়ারি তার সম্পাদনায় সাপ্তাহিক বাংলার বাণী পত্রিকা দৈনিকে রূপান্তরিত হয়। বঙ্গবন্ধু শেখ মুজিবুর রহমানের নির্দেশে তিনি ১৯৭২ সালের ১১ নভেম্বর আওয়ামী যুবলীগ প্রতিষ্ঠা করেন এবং এর চেয়ারম্যান নির্বাচিত হন। যুগপৎ তিনি তেজগাঁ আঞ্চলিক শ্রমিক লীগের সভাপতির দায়িত্বও পালন করেন। ১৯৭৩ সালের ২৩ আগস্ট তিনি সাপ্তাহিক সিনেমা পত্রিকা প্রকাশ করেন। ১৯৭৪ সালের ৭ জুন তার সম্পাদনায় দৈনিক বাংলাদেশ টাইমস প্রকাশিত হয়। ১৯৭৫ সালে বাংলাদেশ কৃষক শ্রমিক আওয়ামী লীগ (বাকশাল) গঠিত হলে তিনি এর সম্পাদকমন্ডলীর সদস্য মনোনীত হন। তার রচিত গল্পের সংকলন বৃত্ত ১৯৬৯ সালে প্রথম প্রকাশিত হয়। ১৯৭৫ সালের ১৫ আগস্ট সামরিক বাহিনীর কতিপয় সদস্যের হাতে তিনি নিহত হন।
১৯৭১ সালের মুক্তিযুদ্ধে তার উদ্যোগে  মুজিব বাহিনী গঠিত হয়। এ বাহিনীর প্রধান সেনাপতি হিসেবে তিনি ঢাকা, চট্টগ্রাম, কুমিল্লা, নোয়াখালী, সিলেট ও পার্বত্য চট্টগ্রামে হানাদার পাকবাহিনীর বিরুদ্ধে যুদ্ধ পরিচালনা করেন।
শেখ মনিকে মুজিব সরকারের আমলে সুবিধাবাদী পদমর্যাদা দেওয়া হয়। যখন ভারতের সঙ্গে বেসরকারি বাণিজ্যকে মুদ্রাস্ফীতি হ্রাসের উদ্দেশ্যে নিষিদ্ধ করা হয়, ফজলুল তখন শেখ মুজিবের পৃষ্ঠপোষকতায় সক্রিয়ভাবে উক্ত পেশায় জড়িত ছিলেন। অনেক রাজনৈতিক বিশেষজ্ঞ তাকে শেখ মুজিবের বংশতান্ত্রিক শাসনব্যবস্থা প্রতিষ্ঠার প্রচেষ্টার একটি অংশ বলে মনে করেন।
২০১৫ সালে ঢাকায় অনুষ্ঠিত 'শহীদ শেখ মনি স্মৃতি আন্তর্জাতিক দাবা প্রতিযোগিতা' তার নামানুসারে নামাঙ্কিত করা হয়। তার নামে গোপালগঞ্জ জেলার পুরাতন স্টেডিয়াম ও একটি মিলনায়তনের নাম রাখা হয়েছে।
জাতীয় শিশু-কিশোর সংগঠন "শাপলা কুঁড়ির আসর" এর প্রতিষ্ঠাতা।
অগ্রণী স্কুল এন্ড কলেজ, ঢাকা

অগ্রণী স্কুল এন্ড কলেজ বাংলাদেশের ঢাকার আজিমপুরে অবস্থিত একটি শিক্ষাপ্রতিষ্ঠান। এটি কেবলমাত্র নারী শিক্ষার্থীদের জন্য উন্মুক্ত। শুরুতে ইংরেজি মাধ্যম হিসেবে প্রতিষ্ঠিত হলেও পরে একে বাংলা মাধ্যমে নেয়া হয়। বর্তমানে বিদ্যালয়ে ৪,৫০০ শিক্ষার্থী রয়েছে।
ডাঃ কাজী আনোয়ারা মনসুর, ইউরোপের মার্গারেট ব্র্যাডলি এবং বনি শাটার ১৯৫৪ সালে শিক্ষা-সম্পর্কিত দল মহিলা স্বেচ্ছাসেবক সমিতি-তে কাজ করেছিলেন। তারা অনুধাবন করতে পারেন যে যে দক্ষিণ এশিয়ার এই অঞ্চলে নারী শিক্ষা বিস্তৃত নয়। তাদের অনুধাবনকে বাস্তবে রূপান্তরিত করার দায়িত্ব নিয়েছিলেন ড. কাজী আনোয়ারা মনসুর এবং তার প্রচেষ্টায় ১৯৫৭ সালের ২১ জানুয়ারি তারিখে একটি মিলাদ মাহফিল আয়োজনের পর তাবুর মধ্যে ১৪ জন শিক্ষার্থীকে নিয়ে যাত্রা শুরু করে 'অগ্রণী কিন্ডার গার্টেন'।
কাজী আনোয়ারা মনসুরকে আরও কিছু লোক সহায়তা করেন, যাদের মধ্যে আছে, নাইমুন্নেছা চৌধুরী, রাবেয়া খাতুন, আমেনা বাহার, হোসনে আরা বেগম এবং প্রকৌশলী এম এ জব্বার। বিদ্যালয় প্রতিষ্ঠার পর কাজী আনোয়ারা মনসুর প্রধান শিক্ষিকা দায়িত্ব নেন। তিনি বেশিরভাগই ছাত্রদের কাছে 'বড় আপা' নামে পরিচিত ছিলেন, তিনি বিদ্যালয়ের প্রথম ব্যাচের শিক্ষার্থীদের পড়িয়েছেন।
১৯৬৭ সালে বিদ্যালয়টি উচ্চ বালিকা বিদ্যালয় হিসেবে উন্নীত হয় ও তখন এর নামকরণ হয় “অগ্রণী বালিকা বিদ্যালয়”। শুরুতে ইংরেজি মাধ্যম হিসেবে শুরু করলেও এ সময় থেকে বিদ্যালয়ে শিক্ষার মাধ্যম হিসাবে বাংলা প্রচলিত হয়। ১৯৯৪ সালে বিদ্যালয়ে কলেজ শাখা খোলা হয় ও বিদ্যালয়ের নামকরণ হয় “অগ্রণী স্কুল ও কলেজ”। শুরু থেকে কলেজে উচ্চমাধ্যমিক পর্যায়ে মানবিক, বাণিজ্য ও বিজ্ঞান শাখা চালু করা হয়।
চার্লি গ্রিফিথ

চার্লস ক্রিস্টোফার চার্লি গ্রিফিথ (; জন্ম: ১৪ ডিসেম্বর, ১৯৩৮) বার্বাডোসের সেন্ট লুসি এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬০ থেকে ১৯৬৯ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতে ফাস্ট বোলিং করতেন। পাশাপাশি ডানহাতে ব্যাটিংয়ে পারদর্শীতা দেখিয়েছেন ‘চার্লি’ ডাকনামে পরিচিত চার্লি গ্রিফিথ।
শৈশবে বার্বাডোসের ক্লাব ক্রিকেটে ডানহাতি স্পিনার হিসেবে অংশগ্রহণ করেন। কোন একটি খেলায় ডানহাতে ফাস্ট বোলিং করার সিদ্ধান্ত নেন। ঐ খেলায় তিনি ১ রানের বিনিময়ে ৭ উইকেট দখল করেন। এরফলে তার বোলিং ফাস্টের দিকে ঝুঁকে পড়ে। এরপর তিনি বার্বাডোস দলের পক্ষে খেলার সিদ্ধান্ত নেন। ১৯৫৯-৬০ মৌসুমে মেরিলেবোন ক্রিকেট ক্লাব ক্যারিবীয় দ্বীপে সফর করে। দুই ওভারের ব্যবধানে কলিন কাউড্রে, মাইক স্মিথ ও পিটার মে’কে ক্রিজ থেকে বিদায় করেন তিনি।
১৯৬০-এর দশকে ওয়েস হলের সাথে ফাস্ট বোলিংয়ে জুটি গড়ে জনপ্রিয়তা পান। গ্রিফিথের সাথে বোলিং উদ্বোধনে নিজ দেশ বার্বাডোসের ওয়েস হল ছিলেন নিত্য অনুষঙ্গ। তাকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূতঃ ভূমিকা রাখেন তিনি।
১৯৬১-৬২ মৌসুমে তার বলে ভারতীয় ব্যাটসম্যান নরি কন্ট্রাক্টরের মাথার খুলিতে বিরাট আঘাত লাগে। বার্বাডোসের বিপক্ষে খেলা চলাকালীন সফরকারী ভারত দলের নরি কন্ট্রাক্টরের মাথার পিছনে তার বাউন্সার আঘাত হানে। গুরুতর আঘাতপ্রাপ্ত কন্ট্রাক্টরের মষ্তিষ্কে রক্তক্ষরণ অবস্থায় দুইবার জরুরীভিত্তিতে চিকিৎসা করা হয়। পরবর্তীতে তিনি আরোগ্য লাভ করলেও কখনো টেস্ট ক্রিকেটে ফিরে আসেননি। এরফলে কন্ট্রাক্টরের আন্তর্জাতিক ক্রিকেট অঙ্গনে অংশগ্রহণ অকালে ঝরে যায়। ঐ খেলায় আম্পায়ার কোর্তেজ জর্দান কর্তৃক থ্রোয়িংয়ের অপরাধে নো-বল ডাকেন। পরবর্তীকালে ১৯৬৬ সালে সফরকারী ল্যাঙ্কাশায়ারের বিপক্ষে খেলা চলাকালে তাকে আর্থার ফাগ কর্তৃক দ্বিতীয়বার নো-বল শুনতে হয় যা তার জীবনে সর্বশেষ ঘটনা ছিল।
১৯৬৩ সালে ইংল্যান্ড সফরে বেশ সফলতা পান গ্রিফিথ। ঐ গ্রীষ্মে ১২.৩০ গড়ে ১১৯ উইকেট পান। তন্মধ্যে ৩২ উইকেট আসে টেস্ট সিরিজ থেকে। হেডিংলি টেস্টের প্রথম ইনিংসে ৩৬ রানে ৬ উইকেট ও খেলায় ৯ উইকেট পান। ১৯৬৪ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন গ্রিফিথ।
কালীপ্রসন্ন ঘোষ

কালীপ্রসন্ন ঘোষ (২৩ জুলাই ১৮৪৩ – ২৯ অক্টোবর ১৯১০) ছিলেন একজন বাঙালী সাহিত্যিক। তিনি ছিলেন একাধারে লেখক, সাংবাদিক ও বাগ্মী।
১৮৪৩ সালের ২৩ জুলাই ঢাকা বিভাগের বিক্রমপুরের ভরাকর গ্রামে তার জন্ম। তার পিতার নাম শিবনাথ ঘোষ।
কালীপ্রসন্ন ঘোষ মকতব, চতুষ্পাঠী ও ইংরেজি স্কুলে অধ্যয়ন করেন। ঢাকা কলেজিয়েট স্কুল থেকে তিনি এন্ট্রান্স পাস করেন। বাল্যকালেই তিনি সংস্কৃত, ফারসি ও বাংলা ভাষায় পারদর্শিতা অর্জন করেন। পরে ইংরেজি ভাষাও আয়ত্ত করেন।
বাল্যকাল থেকেই তিনি বাগ্মিতার পরিচয় দেন। মাত্র বিশ বছর তখন তিনি কলকাতার ভবানীপুরে খ্রিস্টধর্ম সম্পর্কে এক বক্তৃতা দিয়ে মহর্ষি দেবেন্দ্রনাথ ঠাকুর প্রমুখ মনীষীর প্রশংসা অর্জন করেছিলেন। এরপর থেকেই ব্রাহ্ম সমাজের সঙ্গে তার একটা যোগসূত্র স্থাপিত হয় এবং পরবর্তীতে তিনি ব্রাহ্মসমাজে যোগদান করেন।
তিনি ছিলেন পূর্ববঙ্গীয় ব্রাহ্মসমাজের একজন বিশিষ্ট সভ্য। তিনি তার সাংবাদিক জীবন শুরু করেন ঢাকার ব্রাহ্মসমাজ প্রতিষ্ঠিত "ঢাকা শুভসাধিনী সভার" মুখপত্র "শুভসাধিনী" সম্পাদনার মাধ্যমে। এ সাপ্তাহিক পত্রিকাটি তিনি প্রকাশ করেছিলেন ঢাকার ব্রাহ্মযুবকদের জন্য। ৪ বছর পর ১৮৭৪ খ্রিষ্টাব্দে তিনি সম্পাদনা করেন সেই সময়ের অন্যতম শ্রেষ্ঠ পত্রিকা "বান্ধব"।
বাইশ বছর বয়সে ১৮৬৫ সালে ঢাকার নিম্ন আদালতে পেশকার হিসেবে কালীপ্রসন্ন ঘোষের কর্মজীবন শুরু হয়। এখানে এগারো বছর চাকরি করার তিনি ভাওয়াল এস্টেটের প্রধান দেওয়ান হিসেবে যোগ দেন এবং তিনি ভাওয়ালের প্রভূত উন্নতি সাধন করেন। সেখানে তিনি দীর্ঘ পঁচিশ বছর যুক্ত ছিলেন। এ সময় তিনি ‘সাহিত্য-সমালোচনী সভা’ নামে একটি প্রতিষ্ঠান গঠন করেন। কালীপ্রসন্ন বঙ্গীয় সাহিত্য পরিষৎ-এর সদস্য (১৮৯৪) এবং সহ-সভাপতির (১৮৯৭-১৯০০) পদ অলঙ্কৃত করেন। এছাড়াও তিনি সাহিত্য সম্মেলনের সভাপতি, ডিস্ট্রিক্ট বোর্ডের সদস্য এবং সদর লোকাল বোর্ডের সভাপতির মত গুরুত্বপূর্ণ কিছু দায়িত্ব পালন করেন।
কালীপ্রসন্ন মূলত দর্শন ও সমাজ সম্পর্কে লিখতেন।
এ ছাড়া "সঙ্গীতমঞ্জরী" (১৮৭২) নামে একখানা আধ্যাত্মিক সঙ্গীতসংগ্রহ এবং "কোমল কবিতা" (১৮৮৮) নামে একখানা শিশুপাঠ্য গ্রন্থও তিনি রচনা করেন।
কালীপ্রসন্নের রচনারীতি বিদ্যাসাগর, বঙ্কিমচন্দ্র এবং ইংরেজ পণ্ডিত কার্লাইলের দ্বারা অনেকাংশে প্রভাবিত। তার রচনাসমূহ ভাবগাম্ভীর্য, ইতিহাসচেতনা ও গভীর জীবনবোধেপূর্ণ।
ইংরেজ সরকার তাকে পাণ্ডিত্যের স্বীকৃতিস্বরূপ ১৮৯৭ সালে "রায়বাহাদুর" এবং ১৯০৯ সালে "সিআইই" উপাধি প্রদান করে। বাংলার পণ্ডিতগণ তাকে "বিদ্যাসাগর" উপাধিতে অভিষিক্ত করেন।
১৯১০ সালের ২৯ অক্টোবর তিনি পৃথিবী ত্যাগ করেন।
হরিহরার গড়

হরিহরার গড় বাংলাদেশের ঝিনাইদহ জেলার শৈলকুপা উপজেলার হরিহরা মৌজায় অবস্থিত একটি প্রত্নতাত্ত্বিক দর্শনীয় পর্যটন স্থান।
এই স্থানটির অবস্থান ঝিনাইদহ জেলায় উত্তরাংশে শৈলকুপা থানার ৫ কিলোমিটার উত্তর-পূর্বে হাকিমপুর ইউনিয়নের অন্তর্গত হরিহরা এবং এর পূর্বপার্শ্বের নাগপাড়া গ্রামে। প্রায় ২ বর্গ মাইল এলাকা জুড়ে বিস্তৃত এই গড় এলাকাটি জুড়ে প্রায় ৫০টি উঁচু ভিটা রয়েছে যা চারদিক দিয়ে গভীর পরিখা দ্বারা বেষ্টিত।
বাংলার স্বাধীন সুলতানি আমলের স্থাপত্যে ব্যবহৃত টেরাকোটার ন্যায় এগুলো নানা ধরনের ফুল-ফল, লতা-পাতা ও জ্যামিতিক নকশায় তৈরি। এখান থেকে সংগৃহীত বেশকিছু টেরাকোটা বাংলাদেশ জাতীয় জাদুঘরে রক্ষিত আছে। (চিত্র দ্র.) এখানকার উঁচু ভিটাগুলি বিভিন্ন নামে পরিচিত, যেমন, রাজার ভিটা, মন্ত্রির ভিটা, মাধব সন্ন্যাসীর ভিটা, জোড়াভিটা, বটগাছী ভিটা ইত্যাদি। রাজার বাড়ি নামে পরিচিত ভিটার উত্তর পার্শ্বে ১৯৭৬ সালে পুকুর খননকালে শাঁনবাধানো ঘাটের কয়েকটি সিঁড়ি এবং অসংখ্য ইট ও টেরাকোটার সঙ্গে মাটির তৈরি প্রচুর তৈজসপত্র, কাঠখন্ড এবং প্রাণীর হাড় পাওয়া যায়।
বহুপদী সমীকরণ

formula_1
আকারের সমীকরণকে "বহুপদী সমীকরণ" বলা হয়। উল্লেখ্য এখানেও n একটি ধনাত্বক পূর্ণ সংখ্যা এবং formula_2 সহগ গুলো "x" বর্জিত সংখ্যা এবং formula_3 অবশ্যই শূন্য নয় কারণ তা সমীকরণের সর্বোচ্চ ঘাতের সহগ।
"x" এর যে মান গুলোর জন্য বহুপদী সমীকরণটি সিদ্ধ হয়, অর্থাৎ বহুপদী রাশিটির মান শূন্য হয় ঐ মানগুলোকে বহুপদী সমীকরণের মূল বলা হয়। বহুপদী রাশির সর্বোচ্চ ঘাত "n" হলে এবং "n=1,2,3...n" এর জন্য বহুপদী সমীকরণকে যথাক্রমে সরল বা একঘাত সমীকরণ, দ্বিঘাত সমীকরণ, ত্রিঘাত সমীকরণ এবং বহুঘাত সমীকরণ বলা হয়।
কোন বহুপদী রাশির সর্বোচ্চ ঘাত যদি দুই হয় তবে তাকে দ্বিঘাত বহুপদী বলা হয়ে থাকে। formula_7 একটি দ্বিঘাত বহুপদী সমীকরণ। বহুপদী সমীকরণের স্বীকার্য মতে এতে দুইটি মূল থাকবে। একটি মূলকে "formula_8" এবং অপর মূলকে "formula_9" ধরা হলে মূল ও সহগের মধ্যে সম্পর্ক হবে-
formula_10
formula_11
আবার সমীকরণকে লিখা যায়-
formula_12 অথবা formula_13
formula_7 একটি দ্বিঘাত সমীকরণ"(a≠0)" হলে "formula_15" এর মানকে সমীকরণের নিশ্চায়ক বলা হয়। নিশ্চায়কের মানের উপর মূলের প্রকৃতি নির্ভর করে।
formula_16 হলে মূলদ্বয় বাস্তব এবং অসমান
formula_19 হলে মূলদ্বয় জটিল এবং পরস্পরের অনুবন্ধী।
formula_20 মূলদ্বয় বাস্তব ও সমান। এবং দ্বিপদী রাশিটি একটি পূর্ণবর্গ।
formula_7 সমীকরণে
দুটি মূল পরস্পরের সমান ও বিপরীত চিহ্নযুক্ত হবে যদি "b=0" হয়।
কমপক্ষে একটি মূল শূণ্য হওয়ার শর্ত "c=0"
মূলদ্বয় পরস্পরের বিপরীত হওয়ার শর্ত "a=c"
মূলদ্বয় পরস্পরের বিপরীত ও বিপরীত চিহ্নযুক্ত হওয়ার শর্ত "a=-c" অর্থাৎ "a+c=0"।
formula_22 আকারের সমীকরণকে ত্রিঘাত বহুপদী সমীকরণ বলা হয়। বহুপদী সমীকরণের উপপাদ্য অনুযায়ী এতে তিনটি মূল রয়েছে। মূলগুলোকে formula_8, formula_9 ও formula_25 দিয়ে প্রকাশ করা হয়। ত্রিঘাত সমীকরণে মূল ও সহগের মধ্যে সম্পর্ক নিম্নরূপ-
formula_26
formula_27
formula_28
formula_29 একটি বহুপদী সমীকরণ এবং এর মূল গূলো formula_30 হলে মূল ও সহগের মধ্যে সম্পর্ক-
মূলের যোগফল
formula_31
দুটি করে মূলের গুনফলের যোগফল
formula_32
তিনটি করে মূলের গুনফলের যোগফল
formula_33
সবগুলো মূলের গুনফল
formula_34
শুভ্র (চরিত্র)

শুভ্র বাংলাদেশের প্রখ্যাত ঔপন্যাসিক হুমায়ূন আহমেদের সৃষ্ট একটি জনপ্রিয় চরিত্র। শুভ্র শুদ্ধতম মানুষ। তার চোখ খুব খারাপ, চোখ থেকে চশমা খুলে ফেললে সে প্রায় অন্ধ; ফলে তার ক্লাসের বন্ধুরা তাকে "কানাবাবা" নামে ডাকে। শুভ্র এর যাত্রা শুরু হয় সাদা গাড়ি নামক গল্প থেকে, যদিও ওইখানে সে শুভ্র হিসেবে না থেকে সাব্বির নামে ছিল। ১৯৯০ থেকে ২০১০ এর মাঝে একে একে শুভ্রকে নিয়ে হুমায়ূন আহমেদের ৬ টি উপন্যাস বের হয়েছে । এর মধ্যে থেকে দারুচিনি দ্বীপ উপন্যাস অবলম্বনে ২০০৭ সালে একটি চলচ্চিত্রও নির্মাণ করা হয়, যাতে শুভ্র চরিত্রে রিয়াজ অভিনয় করেন। প্রতিটা চরিত্রতেই খুব নিখুঁতভাবে একটি নিষ্পাপ সাবলীল বালক ও তার ভাবনা এর বহিঃপ্রকাশ ঘটে।
হুমায়ূন আহমেদের এই জনপ্রিয় চরিত্রটিকে টেলিভিশন ও চলচ্চিত্রের পর্দায় বেশ কয়েকবার নিয়ে আসা হয়েছে। অনেক খ্যাতিমান টেলিভিশন অভিনেতা-অভিনেত্রীরা শুভ্র উপন্যাস-কেন্দ্রিক চলচ্চিত্রে অভিনয় করেছেন। দারুচিনি দ্বীপ (উপন্যাস) অবলম্বনে রচিত চলচ্চিত্র দারুচিনি দ্বীপে রিয়াজ শুভ্র চরিত্রে অভিনয় করেন ।
উপন্যাস
সমগ্র
ঊরুমৈথুন

উরুমৈথুন এক রকমের অভেদক যৌনতা। এই ক্রিয়ায় একজন পুরুষ তার শিশ্নটিকে সঙ্গীর দুই উরুর ফাঁকে প্রবেশ করিয়ে ক্রমাগত ঘর্ষণের মাধ্যমে বীর্যস্খলন করে। এছাড়া উরু চুম্বন এবং লেহন করাটাকেও উরুমৈথুন বলে । একজন পুরুষ নারীর উরু দেখে যৌন উত্তেজনা লাভ করবেন, যেমন ঘাগরা পরিহিত নারীকে দেখে তাদের শিশ্ন উত্থিত হতে পারে, এক্ষেত্রে নারীটি তার সঙ্গে মৈথুনে রাজি হলে উরুমৈথুন করা যেতে পারে।
কিশোর বয়সে ছেলেরা নারীদের উরু দেখে উত্তেজিত হয়ে ওখানে হাত বুলাতে চাইবে বা চুষতে চাইবে বা তার লিঙ্গ ঘর্ষিত করতে চাইবে। অনেক ক্ষেত্রে নারীরা এরূপ যৌন-আচরণে চরম পুলক লাভ করে থাকেন।
যারা সমকাম করেন তাদের মধ্যেও এই ধরনের যৌনকর্ম দেখতে পাওয়া যায়, তবে এটা সাধারণত নারী সমকামীদের ক্ষেত্রেই বেশি দেখা যায়, একজন নারী অপর নারীর উরুতে হাত বুলিয়ে বা চুষে আনন্দ পেতে পারেন।
কান্দী মহকুমা

কান্দী মহকুমা হল ভারতের পশ্চিমবঙ্গ রাজ্যের মুর্শিদাবাদ জেলার একটি মহকুমা। কান্দী পুরসভা এবং কান্দী, খড়গ্রাম, বড়ঞা, ভরতপুর ১ ও ভরতপুর ২ – এই পাঁচটি সমষ্টি উন্নয়ন ব্লক নিয়ে এই মহকুমা গঠিত। এই পাঁচটি ব্লকের অধীনে ৫০টি গ্রাম পঞ্চায়েত আছে। কান্দী মহকুমার সদর কান্দী।
কান্দী পুরসভা ছাড়া কান্দী মহকুমার গ্রামীণ এলাকা পাঁচটি সমষ্টি উন্নয়ন ব্লকের অধীনে মোট ৫০টি গ্রাম পঞ্চায়েতে বিভক্ত। এই মহকুমার অধীনস্থ ব্লকগুলি হল কান্দী, খড়গ্রাম, বড়ঞা, ভরতপুর ১ ও ভরতপুর ২। এই পাঁচটি ব্লকের মধ্যে কোনো শহরাঞ্চল নেই।
কান্দী ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল আন্দুলিয়া, হিজোল, কুমারসান্দা, পুরন্দরপুর, গোকর্ণাল, যশহরি, আনুখা ২ ও মহালান্দি ২। ব্লকটি কান্দী থানার অন্তর্গত। ব্লকের সদর কান্দী।
বড়ঞা ব্লকের গ্রামীণ এলাকা ১৩টি গ্রাম পঞ্চায়েতে বিভক্ত। এগুলি হল বড়ঞা ১, কল্যাণপুর ২, পাঁচথুপি, সুন্দরপুর, বড়ঞা ২, খড়জুনা, সবলদহ, বিপ্রশেখর, কুলি, সবলপুর, কল্যাণপুর ১, কুরুননরুন ও সাহোরা। ব্লকটি বড়ঞা থানার অধীনস্থ। ব্লকের সদর গ্রাম সালিকা।
ভরতপুর ১ ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল আলুগ্রাম, ভরতপুর, গুনদিরিয়া, সিজগ্রাম, আমলাই, গাড্ডা, জাজান ও তালগ্রাম। ব্লকটি ভরতপুর থানার অধীনস্থ। ব্লকের সদর ভরতপুর।
পশ্চিমবঙ্গে আইনসভা কেন্দ্রগুলির সীমানা পুনর্নির্ধারণের পর খড়গ্রাম ব্লক এবং বড়ঞা ব্লকের কল্যাণপুর ১ ও ২ গ্রাম পঞ্চায়েতদুটি নিয়ে গঠিত হয়েছে খড়গ্রাম বিধানসভা কেন্দ্র। বড়ঞা ব্লকের অন্যান্য গ্রাম পঞ্চায়েত এবং ভরতপুর ১ ব্লকের গাডদা, গুনদিরিয়া ও জাজান গ্রাম পঞ্চায়েতগুলি নিয়ে গঠিত হয়েছে বড়ঞা বিধানসভা কেন্দ্র। কান্দী ব্লক ও কান্দী পুরসভা নিয়ে গঠিত হয়েছে কান্দী বিধানসভা কেন্দ্র। ভরতপুর ২ ব্লক এবং ভরতপুর ১ ব্লকের অন্যান্য গ্রাম পঞ্চায়েতগুলি নিয়ে গঠিত হয়েছে ভরতপুর বিধানসভা কেন্দ্র। খড়গ্রাম ও বড়ঞা বিধানসভা কেন্দ্রদুটি তফসিলি জাতি প্রার্থীদের জন্য সংরক্ষিত। খড়গ্রাম বিধানসভা কেন্দ্রটি জঙ্গীপুর লোকসভা কেন্দ্রের অন্তর্গত। অন্য তিনটি বিধানসভা কেন্দ্র বহরমপুর লোকসভা কেন্দ্রের অন্তর্গত।